Rasskazovo

Rasskazovo () om Venäman lidn da lidnümbrik Tambovan agjan keskuzpalan päivnouzmas. Se om agjan koumanz' lidn eläjiden lugun mödhe, om Rasskazovon rajonan administrativižeks keskuseks, ei mülü sihe.

 Istorii 
Eländpunktan aluz om pandud vl 1697 kuti Rasskazovo-žilo, konz Moršanskan Stepan Rasskaz Vodänov-manmez' sai carin laskendad panemha alust. Žilo kändihe järedaks, Venälaižen imperijan vatken tehmižen znamasižeks keskuseks. Nell' vatefabrikad i äiluguižed nahkan ümbriradajad edheotandad radoihe 19. voz'sadal. Šingotihe kut vanhuskolaižiden religiijoksmusiden keskuz. Žilo sai lidnan statusad vl 1926.

Rasskazovo šingotase erazvuiččiden sarakoiden tegimil: elektrotehnineRasskazovon elektrotehnižen tegimen sait (retzz.ru).  (transformatorad i kingitusen stabilizatorad), nahkoiden, biohimineBiohim-kompanijan sait (biohim68rsk.ucoz.ru).  (etilspirtan), metalližkonstrukcijoiden, sauvondmašinoiden kohenduz, mugažo linduiden plemferm radab.

 Geografijan andmused 
Lidn sijadase ümbärdajan rajonan keskuzpalan lodehes, Mectambov-jogen oiktal randal tobjimalaz ( 89 km pitte, Okan oigedpol'ne bassein), 150 m ü.m.t. keskmäižel korktusel. Arženk-jogi (ven. Арженка 14 km pitte) lankteb Mectambovha lidnan suves.

Matkad Tambovan röunhasai om kaks'kümne koume kilometrad päivlaskmha orhal vai 26 km avtotel. Toine lähembaine lidn om Kotovsk 27 km päivlaskmha orhal vai 41 km avtotedme.

«Tambov — Kirsanov»-avtotekeskust läbitab lidnad i ümbärdab sidä pohjoižespäi. Platonovk-raudtestancii kahtes kilometras pohjoižpäivnouzmha lidnaspäi i Rasskazovo-seižutezpunkt kümnes kilometras lodeheze (ende stancii) oma lähembaižel raudtel, ned ratas «Tambov — Saratov»-keskustal vspäi 1870.

 Tobmuz 
Rasskazovo om lidnümbrikon üks'jäižeks eländpunktaks. Lidnümbrikon pind — 36,12 km².

Lidnümbrikon tobmuden pämez' om sen Administracijan pämez'. Edeline Administracijan pämez' om Aleksei Kolmakov (heinku 2010 — sulaku 2023). Lidnümbrikon Deputatoiden nevondkundan ezimez' om Sergei Svistunov vn 2010 sulakuspäi.

 Eläjad 
Vl 1897 lidnan ristitišt oli 12 tuhad eläjid, vl 1939 — 30 800 eläjad. Vn 2010 Venäman rahvahanlugemižen mödhe lidnan eläjiden lugu oli 45 484 ristitud, vn 2021 — 47 644 ristitud. Kaik 43 758 eläjad oli lidnas vl 2017. Kaikiš suremb lidnan ristitišt oli 48..50 tuhad eläjid vll 1989−2001 (50 800 rist. vl 1990).

Rahvahad (2010): venälaižed — 98,1 %, toižed rahvahad — 1,9 %.

Rahvahad (enamba 0,4 % vl 2021): venälaižed — 96,1 %, čiganalaižed — 0,6 %, toižed rahvahad — 1,8 %, rahvahuden ozutandata — 1,5 %.

Ortodoksižen hristanuskondan koume pühäpertidRasskazovon pühäpertid sobory.ru-saital.  oma saudud lidnas: ph. Johann-jumalantedajan jumalanpert' i časoun' senno, ph. Jekaterina Aleksandrijalaižen jumalanpert'.

Lapsiden opendusen aluzkundad oma ühesa nimitadud i nomeruidud päivkodid (nomer 1..9), koume keskškolad (nomer 3, 4, 5), lapsiden sädamižen pert', lidnan čomamahtoiden škol, lapsiden da norišton sportškol. Rasskazovon industrialiž-tegimištoline tehnikumRasskazovon industrialiž-tegimištoližen tehnikuman sait (ras-tech.68edu.ru).  om lidnan professionaližen opendusen aluzkundaks.

 Galerei 

 Homaičendad 

 Irdkosketused 
 Rasskazovo-lidnan tobmuden aluzkundoiden sait (g31.tmbreg.ru). 

Kategorii:Venäman lidnad
Kategorii:Eländpunktad kirjamišton mödhe
Kategorii:Tambovan agjan lidnad
Kategorii:Tambovan agjan lidnümbrikod
*